Yewîya Cinîyan ê Kurdan a Almanya (YJK-E) da zanayene ke ê do semedê Jîna Emînî ya ke Îran de, Anush Abetyan ya ke Azarbeycan de û Cansu Kara ya ke Almanya de ameyî qetilkerdene 23-24ê êlule de Almanya do çalakîyan bikerê.
Goreyê eşkerayîya YJK-E ewro do Stuttgart de û siba zî Dortmund, Hamburg, Saarbrucken û Koln de çalakîyî bêrê kerdene. Eşkerayîye de bale ameye antene qirkerdişê cinîyan ser û ame vatene ke her ca de cinîyî bi destê dewlete yenê kiştene û vera nê têkoşînê cinîyan çend şino xurtêr beno.  Cinîyan vat ê reyna vanê qirkerdişê cinîyan polîtîk o û vera nê vejîyenê kuçeyan.
Ca û saetê çalakîyan wina yê:
Stuttgart: 23ê êlule, Königstraße 21/ Saete: 16.00
Dortmund: 24ê êlule, Steinstr. 44, Cinestar / Saete: 13.00
Hamburg: 24ê êlule, Sternschanze Bahnhof / Saete: 14.00
Saarbrucken: 24ê êlule, Europagalerie / Saete: 14.00
Koln: 24ê êlule, Bahnhofvorplatz / Saete: 13.00
